લાંબા સમયથી ઊંડો શ્વાસ લેવામાં તકલીફ પડતી હોય, પૂરતો શ્વાસ ફેફસામાં ન જતો હોવાથી મોં ખોલીને શ્વાસ ભરવાની કોશિશ કરવી પડે, જરાક પણ જોર પડે એવી કસરત કરવાથી હાંફ ચડે, તાપમાનમાં વધઘટ બહુ થાય તો પણ શ્વાસ લેવામાં તકલીફ પડે એવાં લક્ષણો લાંબા સમયથી રહેતાં હોય તો એને હળવાશથી ન લેવાં જોઈએ. દરિયાની સપાટીથી ખૂબ ઊંચે જવામાં અાવે ત્યારે હવા પાતળી થઈ હોવાથી થોડાક સમય માટે શ્વાસ લેવામાં તકલીફ પડે એ સ્વાભાવિક છે, પણ અાવાં લક્ષણો નોર્મલ લાઈફ દરમિયાન પણ જણાતાં હોય તો હાર્ટ અને ફેફસાંની ક્ષમતાની ટેસ્ટ કરાવવી જરૂરી છે.